Ir-Regolament tal-Kummissjoni (KEE) Nru 1054/95
tal-11 ta' Mejju 1995
li jemenda r-Regolament (KEE) Nru 2723/87 li jistabilixxi r-regoli ddettaljati speċjali sabiex tiġi applikata s-sistema ta' rifużjonii għall-esportazzjoni taċ-ċereali esportati fil-għamla ta' prodotti tal-għaġin li jaqgħu taħt is-subtitoli 19021100 u 190219 tan-nomenklatura magħquda
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 3448/93 tas-6 ta' Diċembru 1993 li jistabbilixxi l-arranġamenti kummerċjali li japplikaw għal ċerti oġġetti li jirriżultaw mill-proċessar tal-prodotti agrikoli [1], u b'mod partikolari l-Artikolu 8(3) tiegħu,
Billi għandha ssir dispożizzjoni sabiex il-prodotti tal-għaġin li jidħlu fil-kodiċi tan-NM 190211 u 190219 u esportati lejn l-Istati Uniti ta' l-Amerika jkunu akkumpanjati jew b' ċertifikat li jiddikjara li jkunu qegħdin jiġu esportati wara ħidma ta' proċessar lejn l-intern jew b'ċertifikat illi jiddikjara li jikkwalifikaw jew ma jikkwalifikawx għal rata ta' rifużjoni li tapplika, fil-każ ta' l-esportazzjonijiet lejn l-Istati Uniti ta' l-Amerika, għall-prodotti ċereali bażiċi wżati fil-fabbrikazzjoni tagħhom;
Billi huwa meħtieġ illi jiġi aġġornat l-isem tad-dipartiment tal-Kummissjoni responsabbli sabiex jirċievi mill-Istati Membri komunikazzjonijiet ta' statistiċi li għandhom x'jaqsmu mal-kwantitajiet tal-prodotti tal-għaġin;
Billi l-miżuri pprovvduti f'dan ir-Regolament huma skond l-opinjoni tal-Kumitat tal-Ġestjoni dwar kwistjonijiet orizzontali li jirrigwardaw il-kummerċ fil-prodotti agrikoli pproċessati mhux elenkati fl-Anness II,
ADOTTAT DAN IR-REGOLAMENT:
Artikolu 1
Ir-Regolament tal-Kummissjoni (KEE) Nru 2723/87 [2] huwa hawnhekk emendat kif ġej:
1. fl-Artikolu 2(1), il-frażi
"Ċertifikat għall-esportazzjoni b'rifużjoni fuq l-għaġin lejn l-Istati Uniti ta' l-Amerika"
jiġi mibdul b'dan li ġej:
"Ċertifikat għall-esportazzjoni tal-għaġin lejn l-Istati Uniti ta' l-Amerika;"
2. fl-Artikolu 4, it-tieni paragrafu għandu jiġi mibdul b'dan li ġej:
"L-awtorità kompetenti għandha tindika fil-parti approprjata tal-kaxxa 10 ta' l-oriġinal u tal-kopji taċ-"ċertifikat P2"; jekk l-oġġetti jikkwalifikawx jew le għal rifużjoni. L-uffiċċju tad-dwana riferit fl-Artikolu 3(2) għandu jiċċekkja illi d-dokument ikun ġie kkompletat kif mistħoqq u għandu jistampa t-timbru tiegħu fil-kaxxa 10 ta' l-oriġinal u l-kopji taċ-"ċertifikat P2";.";
3. L-Artikolu 6 għandu jiġi mibdul kif ġej:
"L-Artikolu 6
L-awtoritajiet kompetenti ta' l-Istati Membri għandhom jikkomunikaw lill-Kummissjoni, mhux aktar tard mill-aħħar ta' kull xahar, l-istatistiċi li għandhom x'jaqsmu mal-kwantitajiet tal-prodotti tal-għaġin, skond is-subtitolu tat-tariffa, fejn jispeċifikaw il-kwantitajiet li jikkwalifikaw għal rifużjoni fuq l-esportazzjoni u l-kwantitajiet li ma jikkwalifikawx għal rifużjoni fuq l-esportazzjoni, li rigward tagħhom iċ-ċertifikati jkunu ġew ittimbrati matul ix-xahar ta' qabel mill-uffiċċjali tad-dwana fejn kienu ġew aċċettati d-dikjarazzjonijiet ta' l-esportazzjonijiet, fl-indirizz li ġej:
Il-Kummissjoni tal-Komunitajiet Ewropej,
Id-Direttorat-Ġenerali III - L-Industrija,
Il-Prodotti mhux fl-Anness II,
Rue de la Loi/Wetstraat 200,
B-1049 Bruxelles/Brussel."
4. L-Anness I għandu jiġi mibdul bl-Anness ma' dan ir-Regolament.
Artikolu 2
Dan ir-Regolament għandu jidħol fis-seħħ fis-seba' jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika għall- esportazzjonijiet li rigward tagħhom id-dikjarazzjoni ta' l-esportazzjoni tkun ġiet aċċettata mid-dwana mill-1 ta' Lulju 1995.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-11 ta' Mejju 1995.